text: H71 og Kyndil hjá kvinnum og H71 og KÍF hjá monnum spæla sunnudagin 4. september um Lionsbikarið. Ágóðin hesaferð fer til áhugafelagið Hoyr.
text: #000001
text: Sum vant, er startskotið til hondbóltskappingina teir báðir dystirnir um Lionsbikarið hjá kvinnum og monnum, sum verða spældir í Hoyvíkshøllini sunnudagin 4. september, ávikavist klokkan 16 og klokkan 18.
text: #000002
text: Hjá kvinnum verður talan um eina endurtøku av steypafinaluni, tí har hittast føroyameistararnir úr H71 og steypavinnararnir úr Kyndli. Og hjá monnum verður talan um endurtøku av FM-finalunum, tí har hittast H71, ið vann greipuna, og KÍF, ið vann silvur í FM-kappingini.
text: #000003
text: Við øðrum orðum tveir áhugaverdir dystir, ið kunnu geva ábendingar um, hvussu tey liðini eru fyri í vetur, sum í vár taldust millum tey frægastu av øllum.
text: #000004
text: Stuðla felagið HoyrSum altíð hava dystirnir um Lionsbikarið annað og meira upp á seg enn bara hondbóltin, tí teir verða fyriskipaðir í samstarvið millum Hondbóltssambandið og Lions Club í Føroyum, og tí verður eitt vælgerandi endamál eisini stuðlað.
text: #000005
text: Hesaferð verður tað áhugafelagið, Hoyr, ið fær ágóðan frá dystunum um Lionsbikarið og eisini frá stórsteypadystunum, ið verða spældir til várs. At upphæddirnar frá hesum fýra dystum verða lagdar saman, gevur eina upphædd, ið kann gera størri mun, har hon verður latin.
text: #000006
text: Neistakvinnur og H71 út í Europa
text: #000010